CELEX: 32015R2047
Language: sl
Date: 2015-11-16 00:00:00
Title: Izvedbena uredba Komisije (EU) 2015/2047 z dne 16. novembra 2015 o obnovitvi odobritve aktivne snovi esfenvalerat v skladu z Uredbo (ES) št. 1107/2009 Evropskega parlamenta in Sveta o dajanju fitofarmacevtskih sredstev v promet ter o spremembi Priloge k Izvedbeni uredbi Komisije (EU) št. 540/2011 (Besedilo velja za EGP)

17.11.2015   
            
            
               SL
            
            
               Uradni list Evropske unije
            
            
               L 300/8
            
         IZVEDBENA UREDBA KOMISIJE (EU) 2015/2047
   z dne 16. novembra 2015
   o obnovitvi odobritve aktivne snovi esfenvalerat v skladu z Uredbo (ES) št. 1107/2009 Evropskega parlamenta in Sveta o dajanju fitofarmacevtskih sredstev v promet ter o spremembi Priloge k Izvedbeni uredbi Komisije (EU) št. 540/2011
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 1107/2009 Evropskega parlamenta in Sveta z dne 21. oktobra 2009 o dajanju fitofarmacevtskih sredstev v promet in razveljavitvi direktiv Sveta 79/117/EGS in 91/414/EGS (1) ter zlasti člena 24 v povezavi s členom 20(1) Uredbe,
   ob upoštevanju naslednjega:
   
               (1)
            
            
               Odobritev aktivne snovi esfenvalerat, kot je določena v delu A Priloge k Izvedbeni uredbi Komisije (EU) št. 540/2011 (2), preneha veljati 30. junija 2016.
            
         
               (2)
            
            
               Zahtevek za obnovitev vključitve esfenvalerata v Prilogo I k Direktivi Sveta 91/414/EGS (3) je bil predložen v skladu s členom 4 Uredbe Komisije (EU) št. 1141/2010 (4) v roku, določenem v navedenem členu.
            
         
               (3)
            
            
               Vložnik je v skladu s členom 9 Uredbe (EU) št. 1141/2010 predložil dopolnilno dokumentacijo. Država članica poročevalka je zahtevek ocenila kot popoln.
            
         
               (4)
            
            
               Država članica poročevalka je pripravila poročilo o oceni obnovitve v posvetovanju z državo članico soporočevalko ter ga 30. julija 2013 predložila Evropski agenciji za varnost hrane (v nadaljnjem besedilu: Agencija) in Komisiji.
            
         
               (5)
            
            
               Agencija je poročilo o oceni obnovitve poslala vložniku in državam članicam, da predložijo pripombe, ter Komisiji posredovala prejete pripombe. Agencija je tudi javnosti zagotovila dostop do povzetka dopolnilne dokumentacije.
            
         
               (6)
            
            
               Agencija je 22. oktobra 2014 Komisiji predložila sklep (5) o tem, ali se za esfenvalerat lahko pričakuje, da bo izpolnjeval merila za odobritev iz člena 4 Uredbe (ES) št. 1107/2009. Komisija je osnutek poročila o pregledu esfenvalerata 20. marca 2015 predložila Stalnemu odboru za rastline, živali, hrano in krmo.
            
         
               (7)
            
            
               V zvezi z eno ali več reprezentativnimi uporabami vsaj enega fitofarmacevtskega sredstva, ki vsebuje aktivno snov, je bilo ugotovljeno, da so merila za odobritev iz člena 4 izpolnjena. Navedena merila za odobritev se torej štejejo za izpolnjena.
            
         
               (8)
            
            
               Ocena tveganja za obnovitev odobritve esfenvalerata temelji na omejenem številu reprezentativnih uporab, ki pa ne omejujejo uporab, za katere se lahko registrirajo fitofarmacevtska sredstva, ki vsebujejo esfenvalerat. Zato je primerno, da se ne ohrani omejitev glede uporabe kot insekticida.
            
         
               (9)
            
            
               Vendar pa Komisija meni, da je esfenvalerat možna snov za zamenjavo v skladu s členom 24 Uredbe (ES) št. 1107/2009. Esfenvalerat je strupena snov v skladu s točkama 3.7.2.2 in 3.7.2.3 Priloge II k Uredbi (ES) št. 1107/2009, saj je njegov faktor biokoncentracije večji od 2 000, dolgoročna koncentracija neopaženih učinkov za sladkovodne organizme pa manjša od 0,01 mg/l. Esfenvalerat zato izpolnjuje merilo iz druge alinee točke 4 Priloge II k Uredbi (ES) št. 1107/2009.
            
         
               (10)
            
            
               Zato je primerno obnoviti odobritev esfenvalerata kot možne snovi za zamenjavo.
            
         
               (11)
            
            
               V skladu s členom 20(3) Uredbe (ES) št. 1107/2009 v povezavi s členom 13(4) navedene uredbe bi bilo treba ustrezno spremeniti Prilogo k Izvedbeni uredbi (EU) št. 540/2011.
            
         
               (12)
            
            
               Izvedbena uredba Komisije (EU) 2015/1885 (6) je podaljšala datum prenehanja veljavnosti esfenvalerata, da bi se omogočil zaključek postopka obnovitve pred iztekom veljavnosti. Glede na to, da je bil sprejet sklep o obnovitvi pred prvotnim datumom prenehanja, bi bilo treba to uredbo začeti uporabljati dan po prvotnem datumu poteka veljavnosti.
            
         
               (13)
            
            
               Ukrepi iz te uredbe so v skladu z mnenjem Stalnega odbora za rastline, živali, hrano in krmo –
            
         SPREJELA NASLEDNJO UREDBO:
   Člen 1
   Obnovitev odobritve aktivne snovi kot možne snovi za zamenjavo
   Odobritev aktivne snovi esfenvalerat, kot možne snovi za zamenjavo, se obnovi, kot je določeno v Prilogi I.
   Člen 2
   Spremembe Izvedbene uredbe (EU) št. 540/2011
   Priloga k Izvedbeni uredbi (EU) št. 540/2011 se spremeni v skladu s Prilogo II k tej uredbi.
   Člen 3
   Začetek veljavnosti in datum začetka uporabe
   Ta uredba začne veljati dvajseti dan po objavi v Uradnem listu Evropske unije.
   Uporablja se od 1. januarja 2016.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 16. novembra 2015
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 309, 24.11.2009, str. 1.
   
      (2)  Izvedbena uredba Komisije (EU) št. 540/2011 z dne 25. maja 2011 o izvajanju Uredbe (ES) št. 1107/2009 Evropskega parlamenta in Sveta glede seznama registriranih aktivnih snovi (UL L 153, 11.6.2011, str. 1).
   
      (3)  Direktiva Sveta 91/414/EGS z dne 15. julija 1991 o dajanju fitofarmacevtskih sredstev v promet (UL L 230, 19.8.1991, str. 1).
   
      (4)  Uredba Komisije (EU) št. 1141/2010 z dne 7. decembra 2010 o postopku za podaljšanje vključitve druge skupine aktivnih snovi v Prilogo I k Direktivi Sveta 91/414/EGS in oblikovanju seznama navedenih snovi (UL L 322, 8.12.2010, str. 10).
   
      (5)  EFSA Journal 2014; 12(11):3873. Na voljo na spletu: www.efsa.europa.eu.
   
      (6)  Izvedbena uredba Komisije (EU) 2015/1885 z dne 20. oktobra 2015 o spremembi Izvedbene Uredbe (EU) št. 540/2011 glede podaljšanja obdobij odobritve za aktivne snovi 2,4-D, acibenzolar-s-metil, amitrol, bentazon, cihalofop butil, dikvat, esfenvalerat, famoksadon, flumioksazin, DPX KE 459 (flupirsulfuron-metil), glifosat, iprovalikarb, izoproturon, lambda-cihalotrin, metalaksil-M, metsulfuron metil, pikolinafen, prosulfuron, pimetrozin, piraflufen-etil, tiabendazol, tifensulfuron-metil in triasulfuron (UL L 276, 21.10.2015, str. 48).
   
      PRILOGA I
      
                  Splošno ime, identifikacijska številka
               
               
                  Ime po IUPAC
               
               
                  Čistost (1)
                  
               
               
                  Datum odobritve
               
               
                  Veljavnost registracije
               
               
                  Posebne določbe
               
            
                  esfenvalerat
                  Št. CAS: 66230-04-4
                  Št. CIPAC: 481
               
               
                  (αS)-α-Cyano-3-phenoxybenzyl-(2S)-2-(4-chlorophenyl)-3-methylbutyrate
               
               
                  830 g/kg
                  Nečistoča toluen ne sme presegati 10 μg/kg tehničnega materiala.
               
               
                  1. januar 2016
               
               
                  31. december 2022
               
               
                  Za izvajanje enotnih načel iz člena 29(6) Uredbe (ES) št. 1107/2009 se upoštevajo ugotovitve iz poročila o pregledu esfenvalerata in zlasti dodatka I in II k poročilu.
                  V tej celoviti oceni morajo biti države članice zlasti pozorne na:
                  
                              —
                           
                           
                              tveganje zaradi esfenvalerata in 2sαR-izomera fenvalerata za vodne organizme, vključno s tveganjem za bioakumulacijo skozi prehransko verigo,
                           
                        
                              —
                           
                           
                              tveganje za čebele in neciljne členonožce,
                           
                        
                              —
                           
                           
                              zaščito podtalnice, kadar se snov uporablja na območjih z občutljivimi tlemi in/ali neugodnimi podnebnimi razmerami.
                           
                        Pogoji uporabe po potrebi vključujejo ukrepe za zmanjšanje tveganja.
               
            
         (1)  Več podrobnosti o aktivni snovi in njenih lastnostih je v poročilu o pregledu.
   
   
      PRILOGA II
      Priloga k Izvedbeni uredbi (EU) št. 540/2011 se spremeni:
      
                  (1)
               
               
                  v delu A se vnos 10 za esfenvalerat črta;
               
            
                  (2)
               
               
                  v delu E se doda naslednji vnos:
                  
                               
                           
                           
                              Splošno ime, identifikacijska številka
                           
                           
                              Ime po IUPAC
                           
                           
                              Čistost (1)
                              
                           
                           
                              Datum odobritve
                           
                           
                              Veljavnost registracije
                           
                           
                              Posebne določbe
                           
                        
                              „2
                           
                           
                              esfenvalerat
                              Št. CAS: 66230-04-4
                              Št. CIPAC: 481
                           
                           
                              (αS)-α-Cyano-3-phenoxybenzyl-(2S)-2-(4-chlorophenyl)-3-methylbutyrate
                           
                           
                              830 g/kg
                              Nečistoča toluen ne sme presegati 10 μg/kg tehničnega materiala.
                           
                           
                              1. januar 2016
                           
                           
                              31. december 2022
                           
                           
                              Za izvajanje enotnih načel iz člena 29(6) Uredbe (ES) št. 1107/2009 se upoštevajo ugotovitve iz poročila o pregledu esfenvalerata in zlasti dodatka I in II k poročilu.
                              V tej celoviti oceni morajo biti države članice zlasti pozorne na:
                              
                                          —
                                       
                                       
                                          tveganje zaradi esfenvalerata in 2sαR-izomera fenvalerata za vodne organizme, vključno s tveganjem za bioakumulacijo skozi prehransko verigo,
                                       
                                    
                                          —
                                       
                                       
                                          tveganje za čebele in neciljne členonožce,
                                       
                                    
                                          —
                                       
                                       
                                          zaščito podtalnice, kadar se snov uporablja na območjih z občutljivimi tlemi in/ali neugodnimi podnebnimi razmerami.
                                       
                                    Pogoji uporabe po potrebi vključujejo ukrepe za zmanjšanje tveganja.“
                           
                        
            
         (1)  Več podrobnosti o identiteti in specifikaciji aktivne snovi je na voljo v poročilu o pregledu.